ดาวโจนส์ปิดที่ 9,870.30 จุด ดิ่งลง 268.22 จุด
ดัชนีดาวโจนส์ปิดที่ระดับ 9,870.30 จุด ดิ่งลง 268.22 จุด ด้านน้ำมันดิบปิดที่ 75.94 ดอลล์ ลงไปกว่า 3%
30 มิ.ย. 2553

ดัชนีดาวโจนส์ปิดที่ระดับ 9,870.30 จุด ดิ่งลง 268.22 จุด ด้านน้ำมันดิบปิดที่ 75.94 ดอลล์ ลงไปกว่า 3%
ปิดการซื้อขายตลาดหุ้นสหรัฐ นักลงทุนผิดหวังทั้งข้อมูลเศรษฐกิจในจีนที่อาจเกิดการชะลอตัว ขณะที่ในยุโรปก็มีความวิตกกังวลจากการผละงานประท้วงของชาวกรีซที่ไม่พอใจแผนรัดเข็มขัดของรัฐบาล รวมถึงดัชนีความเชื่อมั่นของผู้บริโภคในสหรัฐในเดือนพฤษภาคม ลดลงกว่า 10 จุด ไปอยู่ที่ระดับ 52.9
ด้านราคาน้ำมันดิบตลาดไนเม็กซ์ ลดลง 2.31 ดอลลาร์สหรัฐ หรือ 3% ไปปิดที่ 75.94 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ดิ่งลง 268.22 จุด ไปปิดที่ 9,870.30 จุด แนสแดคปิดที่ 2,135.18 จุด ลดลง 85.47 จุด และเอสแอนด์พีลดลง 33.33 จุด ไปปิดที่ 1,041.24 จุด ต่ำที่สุดนับตั้งแต่วันที่ 5 ตุลาคมปีที่แล้ว